Svjatlana Tsikhanowskaja

Svjatlana Hjeorhijewna Tsikhanowskaja (belarusisk: Святлана Георгіеўна Ціханоўская; russisk: Светлана Георгиевна Тихановская – Svetlana Georgijevna Tikhanovskaja; født Piliptsjuk, belarusisk: Піліпчук; russisk: Пилипчук; født 11. september 1982) er en belarusisk politiker. Hun ble kandidat i presidentvalget i Belarus i 2020 etter at mannen hennes, Siarhjej Tsikhanowski, ble arrestert i Hrodna.

Hun erklærte dagen etter valget at hun ikke anerkjente det offisielle valgresultatet og betraktet seg selv som valgets vinner. Senere samme dag leverte hun en klage på valgresultatet, men reiste i løpet av natten til nabolandet Litauen, antagelig under tvang eller sterkt press fra myndighetene.

Tsikhanowskaja ble nominert til Nobels fredspris i 2021 av flere stortingsrepresentanter.

Liv 
Før hun ble presidentkandidat, var Tsikhanowskaja engelsklærer og tolk. Hun er gift med youtuberen, bloggeren og aktivisten Siarhjej Tsikhanowski, som ble arrestert 29. mai 2020 i Hrodna, sammen med åtte andre. De to har en sønn og en datter.

Karriere 
Etter at mannen hennes ble arrestert i 29. mai, kunngjorde Tsikhanowskaja at hun skulle følge opp etter han, og ble registert som uavhengig kandidat 14. juni. Etter at hun registrerte seg, fikk hun støtte fra blant annet Valeryj Tsakpala og Viktar Babaryka, to andre støttespillere i den belarusiske opposisjonen  som hadde blitt utestengt fra å registrere seg. Et bilde av Tsikhanowskaja sammen med Maryja Kaljesnikava, kampanjesjef til Babaryka, og Vjeranika Tsapkala, kona til Valeryj Tsakpala, ble et vanlig bilde innenfor kampanjen hennes.

Før presidentkampanjen hennes begynte, insisterte sittende president Aleksandr Lukasjenko at landet ikke var klart for en kvinnelig president. Kampanjen hennes begynte idet Amnesty International fordømte Belarus' diskriminering av kvinnelige opposisjonsaktivister, blant annet gjennom trusler om seksuell vold. På grunn av disse truslene, sendte Tsikhanowskaja barna sine til utlandet for å leve med bestemoren sin. I løpet av presidentkampanjen ble hun stadig truet, blant annet gjennom telefonsamtaler fra ukjente nummere. Hun fortsatte likevel kampanjen sin for å fremstå som et fredssymbol for Belarus.

Prosess 
Den 17. februar 2023 ble det i innledet en straffeprosess mot Tsikanowskaja, der hun blant annet var tiltalt for høyforræderi. Hun betegnet selv prosessen som en farse.

Referanser

Eksterne lenker 
 
 
 

Belarusiske politikere
Menneskerettighetsaktivister
Personer fra Brest oblast